Meiningen

eta|strato Bernhardstraße ĉirkaŭ la jaro 1835
eta|strato Georgstraße dum aĉetuma dimanĉo
Meiningen estas historia urbo en Germanio. Meiningen estas la distriktosidejo de Distrikto Schmalkalden-Meiningen. Ĝi estas situanta sur la rivero Werra kaj situas proksimume 30 kilometrojn oriente de Fulda. Fine de la jaro  la komunumo havis  loĝantojn.

Meiningen estas konsiderita la kultura, jura kaj financa centro de suda Turingio; gravas ekster tio turismon kaj teknologia industrion La urbo jam situas en la lingva areo de Frankonio. Aparte fascina estas la historio de la kazernoj en Meiningen.

 Historio 
Meiningen unue estis menciita en 982. Imperiestro Henriko la 2-a donacis Meiningen en 1008 al la Diocezo de Würzburg, kaj ĝi restis por 534 jaroj parto de Würzburg. La urbo unue estis menciita en 1230 kiel grandurbo. Meiningen en 1542 venis al la domo de Henneberg kaj tiam en 1583, al la Ernestaj duklandoj.

Inter 1680 ĝis 1918, ĝi estis la ĉefurbo de la Duklando Saksio-Meiningen. La fabelkolektanto kaj verkisto Ludwig Bechstein estis arkivisto en Meiningen. Unu el la princinoj de Saksio-Meiningen, Adelheid Louise Theresa Caroline Amelia von Sachsen-Meiningen, iĝis la edzino de reĝo Vilhelmo la 4-a de Britio en 1818. Ŝi estas la nomdoninta de la aŭstralia grandurbo Adelajdo. La unua kortega teatro surloke malfermiĝis en 1831. La grandurbo estis ligita fare de la Werra-fervojlinio kun la germana fervojreto en 1858. Per la komenco de la 20-a Jarcento, la ekzisto de pluraj grandaj bankoj igis la urbon grava financa centro en Germanio.

La duklando estis aboliciita ĉe la fino de la Unua mondmilito. Dum la Dua mondmilito Meiningen estis la loko de militkaptithospitalo. Terura aviadila atako sur Meiningen la 23-an de februaro 1945, de la USAAF kaŭzis 208 mortojn, detruis 251 domojn kaj du pontojn, kaj difektis 440 konstruaĵojn entute.. Meiningen estis liberigita fare de amerikaj armetrupoj en aprilo 1945. En julio 1945, la urbo estis inkludita en la soveta okupacizono kune kun la resto de Turingio.

Post la germania reunuiĝo, Meiningen iĝis la ĉefurbo de la Distrikto Schmalkalden-Meiningen. En la Dreißigacker-areo, novaj entreprenoj kaj la nova malsanulejo estis konstruitaj. En 2003, la grandurbo estis ligita al la aŭtovojo A 71.

 Kulturo 
 Teatro 
La teatrejo ofertas muzikan teatron (opero, opereto, muzikaloj), ludojn, simfonikoncertojn, pupspektaklojn, baleto- kaj junulteatron. Ĝi estis malfermita la 17-an de decembro 1831. Ĝi estis detruita en fajro en 1908 kaj estis anstataŭigita en 1909 per neoklasika konstruaĵo. Ĝiaj trupoj iam havis ludojn kaj donis koncertojn, kaj vojaĝis ĉie en Germanio kaj Eŭropo. La agado de la teatrema duko Georgo la 2-a tiukampe ege helpis. Hodiaŭ ĝia nomo estas Südthüringisches Staatstheater. Ĝi havas pli ol 300 homojn kaj disponigas enorman areon por opero kaj dramo. La direktoro estas Ansgar Haag. Malantaŭ la teatrejo etendiĝis la belega Angla ĝardeno de Meiningen.

 Kortega orkestro 
Ĝi estas unu el la plej malnovaj kaj tradiciriĉaj orkestroj en Eŭropo. La nuna kun 68 membroj estas parto de la teatrejo kaj aranĝas aldone al operakompano, regulajn simfonikoncertojn kaj junulkoncertojn. Philippe Bach estis la muzikdirektoro ekde 2010.

La tribunalorkestro estis fondita en 1690 fare de duko Bernardo la 1-a. En oktobro 1880 komenciĝis la plej sukcesa periodo de la orkestro kiu evoluis en elitan eŭropan orkestron sub la direkto de Hans von Bülow. Dum tiu periodo Johannes Brahms mem venis tien-ĉi por kunlaborado. Aliaj famaj direktoroj estis Richard Strauss (1885-86) kaj Max Reger (1911-14).

 Arta domo 
La "Kunsthaus Meiningen" estas kultura institucio en la historia framskeleta domo Alte Post. Ĝi prezentas ekspoziciojn de nuntempaj belartoj kaj ofertas laborrenkontiĝojn kaj laborŝancojn por lokaj kaj eksterlandaj artistoj.

 Muzeoj 
Meiningen-muzeoj konsistas el ses kulturaj kaj historiaj muzeoj kiuj enhavas la plej grandan artaĵkolekton en Turingio. La ĉefmuzeo estas en la Kastelo Elisabethenburg.

La plej nova muzeo, malfermita en 1999, estas la Teatromuzeo apud la kastelo. Pri la verkisto Rudolf Baumbach ankaŭ ekzistas muzeo en la Baumbach-domo.

Servoj
Ĉefpoŝtejo (ne jam funkcias; monumenprotektita)
Henfling-gimnazio, lernejo (iam Gymnasium Bernhardinum)
 Kazernoj
 Teatro je Meiningen
 Vaporlokomotivriparejo de Meiningen

 Politiko 
 Ĝemelurboj 
Jen la partneraj urboj de Meiningen:
 Bussy-Saint-Georges, Francio, ekde 2006*
 Obertshausen, Germanio, ekde 2007
 Meiningen (Vorarlberg), Aŭstrio, ekde 2012

Amikecaj rilatoj ekzistas kun la grandurbo de Adelajdo en Aŭstralio pro ĝia samnomulo reĝina naskita en Meiningen.

 Gefiloj 
 Princino Adelajdo de Saksio-Meiningen, reĝino de Britio kaj de Hanovro
 Adolf Schaubach, pedagogo kaj esploristoj de la Alpoj
 Antonio Udalriko (Saksio-Meiningen), duko
August Henneberger, filologo kaj literaturhistoriisto
 Christian Albrecht Erck, pedagogo kaj lernejestro
 Ernst Liebermann, pentristo, grafikisto kaj ilustristo de Langemüß proksime de Meiningen 
 Erwin Theodor Döbner, arkitekto
 Fritz Diez (1901-1979), aktoro kaj produktisto
 Georgo la 2-a (Saksio-Meiningen), duko teatrema
 Ida (Saksio-Meiningen), princino
 Johann Andreas Schaubach, arĥitekto
 Johann Christian Volkhart, lernejestro kaj animzorganto
 Johann Konrad Schaubach, astronomo
 Paul Oestreicher (nask. 1931), anglikana pastro
 Peretz Bernstein (1890- 1971), israela politikisto  
 Theodor Oberländer, okcidentgermana politikisto

 Famaj loĝantoj 
 Adele Sandrock (1863-1937), aktorino
 Albert Bassermann (1867-1952), aktoro
 Andreas Zöllner, komponisto
 Bjørn Bjørnson (1859-1942), aktoro kaj direktoro
 Eberhard Esche (1933-2006), aktoro
 Elīna Garanča (nask. 1976), kantisto
 Elisabeth Grümmer (1911-1986), opereca lirika soprano
 Ellen Franz (1839-1923) (kiel edzino de la duko: Helene Freifrau von Heldburg), pianistino kaj aktorino
 Friedrich von Bodenstedt, teatrestroj kaj tradukisto
 Friedrich Mosengeil (1773-1839), stenografisto
 Friedrich Schiller, poeto
 Georg Karl Friedrich Emmrich, kortegpredikisto kaj eldonisto
 Hans von Bülow (1830-1894), direktisto 
 Ingrid van Bergen (n. 1931), aktorino
 Jean Paul (1763-1825), poeto
 Johann Georg Walch, teologo
 Johann Wolfgang von Goethe, poeto
 Johann Ernst Henfling, mecenato
 Johannes Brahms, komponisto
 Josef Kainz (1858-1910), aktoro
 Karl Korsch (1886-1961), marksisto
 Ludwig Bechstein (1801-1860), poeto
 Max Reger, komponisto, pianisto kaj direktisto
 Moritz Dessauer, rabeno kaj filozofo
 Peter Borgelt (1927-1994), aktoro
 Richard Strauss (1864-1949), direktisto

 Vidindaĵoj 
 Kastelo Elisabethenburg
 Kastelo Landsberg
 Granda palaco, vidvinejo iama
 Kastelparko Meiningen
 Katolika preĝejo de Meiningen
 Malgranda palaco, banko nune
 Paroĥuja Mario-kirko protestantisma
 Sinagogo de Meiningen (memorloko)


Kategorio:Distrikto Schmalkalden-Meiningen
Kategorio:Urboj de Turingio